text: 30 restauranter i Syd- og Sønderjylland optaget i spiseguide
  11 maj 2016 kl. 19.26
  30 restauranter i Syd- og Sønderjylland er blandt de i alt 331, som er optaget i White Guide 2016/17. Ni restauranter i området er nye.
  Mandag 23. maj 2016 udkommer den 3. udgave af White Guide i Danmark - den hidtil mest omfattende redaktionelle bearbejdelse, præsentation og kritiske vurdering af Danmarks bedste restauranter.
  I år er 30 restauranter i Syd- og Sønderjylland optaget i guiden, det skriver White Guide i en pressemeddelse.
  Generelt trives gastronomien i Syd- og Sønderjyllans, men spisestederne i det sønderjyske kritiseres af guidens anmeldere for at lave lidt for traditionel mad.
  På landsplan fandt 331 anbefalelsesværdige spisesteder vej til årets White Guide, heraf ikke færre end 99 for første gang. Den markante udskiftning er et resultat af en intensiveret research på kvaliteten af restauranter fra Nuuk til Nexø og af en opgradering af guidens pointsystem, der nu understøtter det redaktionelle fokus på overskriftens fire centrale paroler: originalitet, fornyelse, personlighed og stemning.
  White Guide 2016/17 oplyser at de hylder de restauranter, som har modet til at gå forrest i den fortsatte positive udvikling af gastronomien i glas og på stentøj og af restaurantkulturen i form af originale koncepter, lækker stemning og et varmt og personligt udtryk i den samlede præstation. Mange gør det godt, men nogle gør det bedst. Det er dem, White Guide præsenterer i sin nye guide.
  Herunder kan man se de restauranter fra Syd- og Sønderjylland som er optaget i guiden.
   
  WHITE GUIDE 2016/17
  Syd- og Sønderjylland:
  Tyrstrup Kro, Christiansfeld
  Restaurant Knapp, Aabenraa
  Fakkelgaarden, Kruså
  Restaurant Bind, Kruså
  Huset Blom, Sønderborg
  Restaurant Amstrup & Vigen, Nordborg
  Restaurant Ribehøj, Føvling
  Kolvig, Ribe [ny]
  Nymindegab Kro, Nørre Nebel
  Herregårdskælderen, Brørup
  SmækkerLækker, Kolding [ny]
  Aagaard Kro, Egtved
  Sdr. Bjert Kro, Kolding
  Industrien Rock Gastro Bar, Esbjerg [ny]
  Restaurant Gammelhavn, Esbjerg
  Strandpavillonen (Hjerting Badehotel), Esbjerg
  Kellers Badehotel & Spisehus, Fanø [ny]
  Restaurant Ambassaden, Fanø [ny]
  Sylvesters, Fanø [ny]
  Sønderho Kro, Fanø
  Café Stranden, Henne
  Henne Kirkeby Kro, Henne
  Chhat Food & Wine Bar, Blåvand [ny]
  Ho Kro, Blåvand
  Ti Trin Ned, Fredericia
  MeMu, Vejle
  Remouladen, Vejle
  Sinatur Haraldskær, Vejle [ny]
  Trattoria dei Re, Vejle [ny]
  Tree Top, Vejle
  Fakta om White Guide
  White Guide 2016/17 udkommer mandag 23. maj 2016 ved en lanceringsfest i Skuespilhuset i København. White Guide 2016/17 kan købes for 199 kr. via whiteguide.dk og i boghandlere og gastronomiske specialforretninger over hele landet. White Guide findes også som app til iphone og kan downloades via iTunes. Selve appen er gratis, men point og anmeldelsestekster skal tilkøbes. I White Guide 2016/17 er alle anmeldelser skrevet på baggrund af testbesøg foretaget i slutningen af 2015 og starten af 2016 (bortset fra enkelte restauranter, der kun har sommeråbent). Anmelderne er tilstræbt anonyme, og alle restaurationsbesøg er betalt af White Guide. White Guide kan følges på whiteguide.dk og på facebook på adressen facebook.dk/whiteguidedanmark og på Instagram via @whiteguidedanmark og med #wgdk. White Guide AB ejes af Mikael Mölstad, Lars Peder Hedberg, Thorbjörn Östman, Mats Hanzon og Søren Grunnet Løvenlund. White Guide udgives af White Guides A/S (100% ejet af White Guide AB) med Søren Grunnet Løvenlund som direktør og ansvarshavende udgiver. White Guide udkom første gang i 2005 i Sverige.
  
  